Document ID: 32013D0213

KOMISIJAS ĪSTENOŠANAS LĒMUMS
(2013. gada 29. aprīlis),
ar ko groza Lēmumu 2010/221/ES attiecībā uz valsts pasākumu apstiprināšanu, lai nepieļautu austeru herpesvīrusa 1 μνar (OsHV-1 μνar) ievešanu konkrētās Īrijas un Apvienotās Karalistes zonās
(izziņots ar dokumenta numuru C(2013) 2381)
(Dokuments attiecas uz EEZ)
(2013/213/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 43. panta 2. punktu,
tā kā:
(1)
Ar Komisijas 2010. gada 15. aprīļa Lēmumu 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (2), konkrētas dalībvalstis, lai nepieļautu konkrētu slimību ievešanu to teritorijā, drīkst piemērot ierobežojumus ūdensdzīvnieku sūtījumiem, kas tiek laisti tirgū vai importēti.
(2)
Šādus ierobežojumus dalībvalstis var piemērot, ja tās ir pierādījušas, ka to teritorija vai teritorijas konkrētas norobežotas zonas ir attiecīgo slimību neskartas, vai tās ir sagatavojušas izskaušanas programmu, lai iegūtu šādu statusu.
(3)
Ierobežojumus, kas attiecas uz Lēmumā 2010/221/ES minēto austeru herpesvīrusu 1 μνar (OsHV-1 μνar), paredzēts piemērot tikai līdz 2013. gada 30. aprīlim. OsHV-1 μνar ir jauna slimība, attiecībā uz kuru vēl ir daudz neskaidrību, un ar šo lēmumu apstiprinātās uzraudzības programmas vēl nav pilnībā novērtētas. Tāpēc laikposms, kurā dalībvalstis var ieviest īpašus ierobežojumus attiecībā uz šo slimību, būtu jāpagarina uz vēl vienu gadu.
(4)
Tāpēc attiecīgi būtu jāgroza Lēmums 2010/221/ES.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2010/221/ES 3.a panta 2. punktā datumu “līdz 2013. gada 30. aprīlim” aizstāj ar datumu “līdz 2014. gada 30. aprīlim”.
2. pants
Šo lēmumu piemēro no 2013. gada 1. maija.
3. pants
Šis lēmums ir adresēts dalībvalstīm.
Briselē, 2013. gada 29. aprīlī

Labels: 3
0
18
6